CELEX: 32019R2075
Language: hr
Date: 2019-11-29 00:00:00
Title: Uredba Komisije (EU) 2019/2075 оd 29. studenoga 2019. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnih računovodstvenih standarda 1, 8, 34, 37 i 38, međunarodnih standarda financijskog izvještavanja 2, 3 i 6, tumačenja 12, 19, 20 i 22 Odbora za tumačenje međunarodnog financijskog izvještavanja te tumačenja 32 Stalnog odbora za tumačenja (Tekst značajan za EGP)

6.12.2019   
               
               
                  HR
               
               
                  Službeni list Europske unije
               
               
                  L 316/10
               
            
         UREDBA KOMISIJE (EU) 2019/2075
         оd 29. studenoga 2019.
         o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnih računovodstvenih standarda 1, 8, 34, 37 i 38, međunarodnih standarda financijskog izvještavanja 2, 3 i 6, tumačenja 12, 19, 20 i 22 Odbora za tumačenje međunarodnog financijskog izvještavanja te tumačenja 32 Stalnog odbora za tumačenja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
         budući da:
         
                     (1)
                  
                  
                     Uredbom Komisije (EZ) br. 1126/2008 (2) usvojeni su određeni međunarodni standardi i tumačenja koji su postojali na dan 15. listopada 2008.
                  
               
                     (2)
                  
                  
                     Odbor za međunarodne računovodstvene standarde objavio je 29. ožujka 2018. Izmjene upućivanja na Koncepcijski okvir u Međunarodnim standardima financijskog izvještavanja. Cilj je izmjena ažurirati postojeća upućivanja u nekoliko standarda i tumačenja u prethodnim okvirima upućivanjima na revidirani Koncepcijski okvir.
                  
               
                     (3)
                  
                  
                     U savjetovanjima s Europskom savjetodavnom skupinom za financijsko izvještavanje potvrđeno je da izmjene Međunarodnog računovodstvenog standarda (MRS) 1 Prezentiranje financijskih izvještaja, MRS-a 8 Računovodstvene politike, promjene računovodstvenih procjena i pogreške, MRS-a 34 Financijsko izvještavanje za razdoblja tijekom godine, MRS-a 37 Rezerviranja, nepredviđene obveze i nepredviđena imovina i MRS-a 38 Nematerijalna imovina te Međunarodnog standarda financijskog izvještavanja (MSFI) 2 Plaćanje temeljeno na dionicama, MSFI-ja 3 Poslovna spajanja i MSFI-ja 6 Istraživanje i procjena mineralnih resursa i tumačenje 12 Odbora za tumačenje međunarodnog financijskog izvještavanja (OTMSFI) Sporazumi o koncesijama za usluge, OTMSFI tumačenja 19 Podmirenje financijskih obveza vlasničkim instrumentima, OTMSFI tumačenja 20 Troškovi uklanjanja otkrivke u proizvodnoj fazi površinskog kopa i OTMSFI tumačenja 22 Transakcije u stranoj valuti i predujam te tumačenje 32 Stalnog odbora za tumačenja (SIC) Nematerijalna imovina — troškovi internetskih stranica zadovoljavaju kriterije za donošenje utvrđene u članku 3. stavku 2. Uredbe (EZ) 1606/2002.
                  
               
                     (4)
                  
                  
                     Uredbu (EZ) br. 1126/2008 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Regulatornog računovodstvenog odbora,
                  
               DONIJELA JE OVU UREDBU:
         
            Članak 1.
            Prilog Uredbi (EZ) br. 1126/2008 mijenja se kako slijedi:
            
                        (a)
                     
                     
                        Međunarodni računovodstveni standard (MRS) 1 Prezentiranje financijskih izvještaja mijenja se u skladu s Prilogom ovoj Uredbi;
                     
                  
                        (b)
                     
                     
                        MRS 8 Računovodstvene politike, promjene računovodstvenih procjena i pogreške mijenja se u skladu s Prilogom ovoj Uredbi;
                     
                  
                        (c)
                     
                     
                        MRS 34 Financijsko izvještavanje za razdoblja tijekom godine mijenja se u skladu s Prilogom ovoj Uredbi;
                     
                  
                        (d)
                     
                     
                        MRS 37 Rezerviranja, nepredviđene obveze i nepredviđena imovina mijenja se u skladu s Prilogom ovoj Uredbi;
                     
                  
                        (e)
                     
                     
                        MRS 38 Nematerijalna imovina mijenja se u skladu s Prilogom ovoj Uredbi;
                     
                  
                        (f)
                     
                     
                        Međunarodni standard financijskog izvještavanja (MSFI) 2 Plaćanje temeljeno na dionicama mijenja se u skladu s Prilogom ovoj Uredbi;
                     
                  
                        (g)
                     
                     
                        MSFI 3 Poslovna spajanja mijenja se u skladu s Prilogom ovoj Uredbi;
                     
                  
                        (h)
                     
                     
                        MSFI 6 Istraživanje i procjena mineralnih resursa mijenja se u skladu s Prilogom ovoj Uredbi;
                     
                  
                        (i)
                     
                     
                        tumačenje 12 Odbora za tumačenje međunarodnog financijskog izvještavanja (OTMSFI 12) Sporazumi o koncesijama za usluge mijenja se u skladu s Prilogom ovoj Uredbi;
                     
                  
                        (j)
                     
                     
                        OTMSFI 19 Podmirenje financijskih obveza vlasničkim instrumentima mijenja se u skladu s Prilogom ovoj Uredbi;
                     
                  
                        (k)
                     
                     
                        OTMSFI 20 Troškovi uklanjanja otkrivke u fazi proizvodnje površinskog kopa mijenja se u skladu s Prilogom ovoj Uredbi;
                     
                  
                        (l)
                     
                     
                        OTMSFI 22 Transakcije u stranoj valuti i predujam mijenja se u skladu s Prilogom ovoj Uredbi;
                     
                  
                        (m)
                     
                     
                        tumačenje 32 Stalnog odbora za tumačenja (SIC tumačenje 32) Nematerijalna imovina — troškovi internetskih stranica mijenja se u skladu s Prilogom ovoj Uredbi.
                     
                  
         
            Članak 2.
            Trgovačka društva primjenjuju izmjene iz članka 1. najkasnije od početka svoje prve financijske godine koja počinje 1. siječnja 2020. ili nakon tog datuma.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 243, 11.9.2002., str. 1.
         
            (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
      
      
         
            PRILOG
            
               Izmjene upućivanja na Koncepcijski okvir u Međunarodnim standardima financijskog izvještavanja (MSFI)
            
            Izmjene Međunarodnih standarda financijskog izvještavanja
            
               Izmjene MSFI-ja 2 Plaćanje temeljeno na dionicama
               
            
            Dodaje se točka 63.E.
            Datum stupanja na snagu
            ...
            
                        63.E
                     
                     
                        
                           Izmjenama upućivanja na Koncepcijski okvir u Međunarodnim standardima financijskog izvještavanja objavljenima 2018. izmijenjena je bilješka uz definiciju vlasničkog instrumenta u Dodatku A. Subjekt tu izmjenu primjenjuje za godišnja razdoblja koja počinju na dan ili nakon 1. siječnja 2020. Ranija primjena dopuštena je ako subjekt u isto vrijeme primjenjuje sve druge izmjene uvedene Izmjenama upućivanja na Koncepcijski okvir u Međunarodnim standardima financijskog izvještavanja. Subjekt izmjenu MSFI-ja 2 primjenjuje retroaktivno, ovisno o prijelaznim odredbama iz točaka 53.–59. ovog Standarda, u skladu s MRS-om 8 Računovodstvene politike, promjene računovodstvenih procjena i pogreške. Međutim, ako utvrdi da retroaktivna primjena ne bi bila praktična ili bi podrazumijevala neopravdane troškove ili napor, subjekt izmjenu MSFI-ja 2 primjenjuje upućivanjem na točke 23.–28., 50.–53. i 54.F MRS-a 8.
                     
                  U Dodatku A, izmjenjuje se bilješka uz definiciju vlasničkog instrumenta.
            
                        *
                     
                     
                        U Koncepcijskom okviru za financijsko izvještavanje objavljenom 2018. obveza je definirana kao sadašnja obveza subjekta proizašla iz prošlih događaja koja podrazumijeva odljev ekonomskih resursa.
                     
                  
               Izmjena MSFI-ja 3 Poslovna spajanja
               
            
            U točki 11., briše se bilješka uz Okvir i dodaje bilješka uz Okvir za sastavljanje i prezentiranje financijskih izvještaja. Točka 11. nije izmijenjena, ali je uvrštena radi jasnijeg upućivanja.
            
               Uvjeti priznavanja
            
            
                        11.
                     
                     
                        Da bi ispunili uvjete za priznavanje primjenom metode stjecanja, utvrdiva stečena imovina i preuzete obveze moraju na datum stjecanja udovoljiti definicijama imovine i obveza iz Okvira* za sastavljanje i prezentiranje financijskih izvještaja
                           
                              †
                           . Primjerice, troškovi koje stjecatelj očekuje u budućnosti, ali koji se ne moraju nužno pojaviti da bi proveo plan napuštanja određene djelatnosti stečenika ili raskinuo radni odnos sa zaposlenima stečenika ili ih premjestio nisu obveze na datum stjecanja. Prema tome, stjecatelj te troškove ne priznaje u sklopu primjene metode stjecanja, već ih umjesto toga u svojim financijskim izvještajima nakon spajanja priznaje u skladu s ostalim MSFI-jevima.
                     
                  
                        †
                     
                     
                        Za potrebe ovog standarda, stjecatelji su dužni primjenjivati definiciju imovine i obveze te popratne upute iz Okvira za sastavljanje i prezentiranje financijskih izvještaja koji je IASC usvojio 2001., a ne iz Koncepcijskog okvira za financijsko izvještavanje objavljenog 2018.
                     
                  
               Izmjene MSFI-ja 6 Istraživanje i procjena mineralnih resursa
               
            
            Izmjenjuje se točka 10., bilješka uz Okvir u točki 10. briše se i dodaje se točka 26.A.
            
               Elementi troškova imovine za istraživanje i procjenu
            
            ...
            
                        10.
                     
                     
                        Troškovi razvoja mineralnih resursa ne priznaju se kao imovina za istraživanje i procjenu. Koncepcijski okvir za financijsko izvještavanje i MRS 38 Nematerijalna imovina sadržavaju upute o priznavanju imovine koja je nastala tijekom aktivnosti razvoja.
                        ...
                     
                  Datum stupanja na snagu
            ...
            
                        26.A
                     
                     
                        
                           Izmjenama upućivanja na Koncepcijski okvir u Međunarodnim standardima financijskog izvještavanja objavljenima 2018. izmijenjena je točka 10. Subjekt tu izmjenu primjenjuje na godišnja razdoblja koja započinju na dan ili nakon 1. siječnja 2020. Ranija primjena dopuštena je ako subjekt u isto vrijeme primjenjuje sve druge izmjene uvedene Izmjenama upućivanja na Koncepcijski okvir u Međunarodnim standardima financijskog izvještavanja. Subjekt tu izmjenu MSFI-ja 6 primjenjuje retroaktivno u skladu s MRS-om 8 Računovodstvene politike, promjene računovodstvenih procjena i pogreške. Međutim, ako utvrdi da retroaktivna primjena ne bi bila praktična ili bi podrazumijevala neopravdane troškove ili napor, subjekt izmjenu MSFI-ja 6 primjenjuje upućivanjem na točke 23.–28., 50.–53. i točku 54.F MRS-a 8.
                     
                  
               Izmjene MRS-a 1 Prezentiranje financijskih izvještaja
               
            
            Izmjenjuju se točke 7., 15., 19.–20., 23.–24., 28. i točka 89. i dodaje se točka 139.S. Brišu se četiri bilješke – u točki 7. bilješke uz izraz „točki 25.”, u točki 15. bilješka uz drugu rečenicu, bilješka uz točku 28. i u točki 89. bilješka uz izraz Okvir.
            Definicije
            
                        7.
                     
                     
                        
                           Sljedeći se pojmovi u ovom standardu upotrebljavaju sa sljedećim značenjima:
                        
                        ...
                        
                           Značajno Izostavljanje ili pogrešno prikazivanje stavki značajno je ako može, pojedinačno ili skupno, utjecati na ekonomske odluke koje korisnici donose na temelju financijskih izvještaja. Značajnost ovisi o veličini i naravi izostavljene ili pogrešno prikazane stavke i prosuđuje se u odnosu na dane okolnosti. Veličina ili narav stavke, ili njihova kombinacija, može biti odlučujući čimbenik.
                        Procjena može li izostavljanje ili pogrešno prikazivanje stavke utjecati na ekonomske odluke korisnika, te stoga biti značajno, nalaže razmatranje obilježja tih korisnika. Pretpostavlja se da korisnici posjeduju dovoljno znanja o poslovnim i ekonomskim aktivnostima i o računovodstvu, te da imaju volje proučavati informacije s razboritom pažnjom. Stoga u procjeni treba uzeti u obzir utjecaj koji se može realno očekivati na korisnike s takvim obilježjima pri donošenju ekonomskih odluka.
                        ...
                     
                  
               Fer prezentiranje i sukladnost s MSFI-jima
            
            
                        15.
                     
                     
                        
                           Financijski izvještaji nepristrano prikazuju financijski položaj, financijsku uspješnost i novčane tokove subjekta. Fer prezentiranje podrazumijeva vjerni prikaz učinaka transakcija, ostalih događaja i uvjeta u skladu s definicijama i kriterijima za priznavanje imovine, obveza, prihoda i rashoda iz Koncepcijskog okvira za financijsko izvještavanje (Koncepcijski okvir). Pretpostavka je da se primjenom MSFI-ja, uz objavljivanje dodatnih informacija ako je potrebno, postiže fer prezentiranje u financijskim izvještajima.
                        
                        ...
                     
                  
                        19.
                     
                     
                        
                           U iznimno rijetkim slučajevima kada uprava zaključi da bi sukladnost s određenim zahtjevom nekog MSFI-ja bila tako obmanjujuća da bi to bilo proturječno cilju financijskih izvještaja iz Koncepcijskog okvira, subjekt odstupa od tog zahtjeva na način kako je navedeno u točki 20. ako se relevantnim regulativnim okvirom takvo odstupanje nalaže ili na drugi način ne zabranjuje.
                        
                     
                  
                        20.
                     
                     
                        
                           Kada subjekt odstupi od zahtjeva nekog MSFI-ja u skladu s točkom 19., dužan je objaviti:
                        
                        
                                    (a)
                                 
                                 
                                    
                                       da je uprava zaključila da financijski izvještaji nepristrano prikazuju financijski položaj, financijsku uspješnost i novčane tokove subjekta;
                                    
                                 
                              
                                    (b)
                                 
                                 
                                    
                                       da je postupio u skladu s primjenjivim MSFI-jima, osim što je radi fer prezentiranja odstupio od određenog zahtjeva;
                                    
                                 
                              
                                    (c)
                                 
                                 
                                    
                                       naziv MSFI-ja od kojeg je subjekt odstupio, narav odstupanja, uključujući postupak koji bi se MSFI-jem nalagao, razlog zbog kojeg bi taj postupak u danim okolnostima bio tako obmanjujući da bi bio proturječan cilju financijskih izvještaja iz Koncepcijskog okvira te usvojeni postupak i
                                    
                                 
                              
                                    (d)
                                 
                                 
                                    
                                       za svako prezentirano razdoblje, financijski učinak odstupanja na svaku stavku u financijskim izvještajima koja bi bila iskazana da se izvještavalo u skladu sa zahtjevom.
                                    
                                 
                              ...
                     
                  
                        23.
                     
                     
                        
                           U iznimno rijetkim slučajevima kada uprava zaključi da bi sukladnost sa zahtjevom određenog MSFI-ja bila tako obmanjujuća da bi to bilo proturječno cilju financijskih izvještaja iz Koncepcijskog okvira, ali se relevantnim regulatornim okvirom zabranjuje odstupanje od tog zahtjeva, subjekt u najvećoj mogućoj mjeri umanjuje uočene obmanjujuće aspekte sukladnosti objavljivanjem:
                        
                        
                                    (a)
                                 
                                 
                                    
                                       naziva predmetnog MSFI-ja, naravi zahtjeva te razloga zbog kojeg je rukovodstvo zaključilo da bi sukladnost s tim zahtjevom u danim okolnostima bila u toj mjeri obmanjujuća da bi bila proturječna cilju financijskih izvještaja iz Koncepcijskog okvira i
                                    
                                 
                              
                                    (b)
                                 
                                 
                                    
                                       za svako prezentirano razdoblje, usklađenja svake stavke financijskih izvještaja koje bi rukovodstvo smatralo neophodnima za fer prezentiranje.
                                    
                                 
                              
                  
                        24.
                     
                     
                        Za potrebe točaka 19.–23., informacija je proturječna cilju financijskih izvještaja ako ne odražava vjerno transakcije, ostale događaje i uvjete za koje se smatra da ih odražava ili bi se moglo razborito očekivati da ih odražava i zbog toga bi vjerojatno mogla utjecati na ekonomske odluke korisnika financijskih izvještaja. Kada procjenjuje bi li sukladnost s određenim zahtjevom nekog MSFI-ja bila u toj mjeri obmanjujuća da bi to bilo proturječno cilju financijskih izvještaja iz Koncepcijskog okvira, rukovodstvo razmatra:
                        
                                    (a)
                                 
                                 
                                    zašto u konkretnim okolnostima nije postignut cilj financijskih izvještaja i
                                 
                              
                                    (b)
                                 
                                 
                                    kako se okolnosti subjekta razlikuju od okolnosti drugih subjekata koji postupaju u skladu sa zahtjevom. Ako drugi subjekti u sličnim okolnostima postupaju u skladu sa zahtjevom, tada je oboriva pretpostavka da postupanje subjekta u skladu sa zahtjevom ne bi bilo u toj mjeri obmanjujuće da bi bilo proturječno cilju financijskih izvještaja iz Koncepcijskog okvira.
                                 
                              ...
                     
                  
               Računovodstvena osnova nastanka događaja
            
            ...
            
                        28.
                     
                     
                        Kada se koristi računovodstvena osnova nastanka događaja, subjekt stavke priznaje kao imovinu, obveze, kapital, prihode i rashode (elementi financijskih izvještaja) kada one zadovoljavaju definiciju i kriterije za priznavanje tih elemenata iz Koncepcijskog okvira.
                        ...
                     
                  
               Dobit ili gubitak razdoblja
            
            ...
            
                        89.
                     
                     
                        U pojedinim se MSFI-jima navode slučajevi kada subjekt određene stavke priznaje izvan dobiti ili gubitka tekućeg razdoblja. U MRS-u 8 navode se dva takva slučaja: ispravak pogrešaka i učinci promjena računovodstvenih politika. U drugim se MSFI-jima nalaže ili dopušta isključivanje elemenata ostale sveobuhvatne dobiti koje zadovoljavaju definiciju prihoda ili rashoda iz Koncepcijskog okvira (vidjeti točku 7.).
                        ...
                     
                  Prijelazno razdoblje i datum stupanja na snagu
            ...
            
                        139.S
                     
                     
                        
                           Izmjenama upućivanja na Koncepcijski okvir u Međunarodnim standardima financijskog izvještavanja objavljenima 2018., izmijenjene su točke 7., 15., 19.–20., 23.–24., 28. i 89. Subjekt te izmjene primjenjuje za godišnja razdoblja koja započinju na dan ili nakon 1. siječnja 2020. Ranija primjena dopuštena je ako subjekt u isto vrijeme primjenjuje sve druge izmjene uvedene Izmjenama upućivanja na Koncepcijski okvir u Međunarodnim standardima financijskog izvještavanja. Subjekt te izmjene MRS-a 1 primjenjuje retroaktivno u skladu s MRS-om 8 Računovodstvene politike, promjene računovodstvenih procjena i pogreške. Međutim, ako utvrdi da retroaktivna primjena ne bi bila praktična ili da bi podrazumijevala neopravdane troškove ili napor, subjekt izmjene MRS-a 1 primjenjuje upućivanjem na točke 23.–28., 50.–53. i 54.F MRS-a 8.
                     
                  
               Izmjene MRS-a 8 Računovodstvene politike, promjene računovodstvenih procjena i pogreške
               
            
            Izmjenjuju se točke 6. i 11.(b). Bilješka uz izraz „točki 25.” u točki 6. i bilješka u točki 11.(b) brišu se i u točki 11.(b) dodaje se nova bilješka. Naslov iznad točke 54. izmjenjuje se i dodaju se točke 54.F–54.G.
            Definicije
            ...
            
                        6.
                     
                     
                        Procjena može li izostavljanje ili pogrešno prikazivanje stavke utjecati na ekonomske odluke korisnika, te stoga biti značajno, nalaže razmatranje obilježja tih korisnika. Pretpostavlja se da korisnici posjeduju dovoljno znanja o poslovnim i ekonomskim aktivnostima i o računovodstvu, te da imaju volje proučavati informacije s razboritom pažnjom. Stoga u procjeni treba uzeti u obzir utjecaj koji se može realno očekivati na korisnike s takvim obilježjima pri donošenju ekonomskih odluka.
                        ...
                     
                  
               Odabir i primjena računovodstvenih politika
            
            ...
            
                        11.
                     
                     
                        
                           Pri donošenju prosudbe iz točke 10. rukovodstvo je dužno uzeti u obzir primjenjivost sljedećih izvora silaznim redom:
                        
                        
                                    (a)
                                 
                                 
                                    
                                       zahtjeve iz MSFI-ja koji se odnose na slična i povezana pitanja i
                                    
                                 
                              
                                    (b)
                                 
                                 
                                    
                                       definicije, kriterije priznavanja i koncepte mjerenja imovine, obveza, prihoda i rashoda iz Koncepcijskog okvira za financijsko izvještavanje (Koncepcijski okvir).
                                    
                                 
                              
                  
                        †
                     
                     
                        U točki 54.G objašnjena je izmjena tog zahtjeva za potrebe vremenskih razgraničenja.
                        ...
                     
                  Datum stupanja na snagu i prijelazno razdoblje
            ...
            
                        54.F
                     
                     
                        
                           Izmjenama upućivanja na Koncepcijski okvir u Međunarodnim standardima financijskog izvještavanja objavljenima 2018., izmijenjene su točke 6. i 11.(b). Subjekt te izmjene primjenjuje za godišnja razdoblja koja započinju na dan ili nakon 1. siječnja 2020. Ranija primjena dopuštena je ako subjekt u isto vrijeme primjenjuje sve druge izmjene uvedene Izmjenama upućivanja na Koncepcijski okvir u Međunarodnim standardima financijskog izvještavanja. Subjekt izmjene točaka 6. i 11.(b) primjenjuje retroaktivno u skladu s ovim standardom. Međutim, ako utvrdi da retroaktivna primjena ne bi bila praktična ili da bi podrazumijevala neopravdane troškove ili napor, subjekt izmjene točaka 6. i 11.(b) primjenjuje pozivanjem na točke 23.–28. ovog standarda. Ako bi retroaktivna primjena bilo koje izmjene iz Izmjena upućivanja na Koncepcijski okvir u Međunarodnim standardima financijskog izvještavanja podrazumijevala neopravdane troškove ili napor, subjekt je pri primjeni točaka 23.–28. ovog standarda svaki izraz „nije praktično”, osim u zadnjoj rečenici točke 27., dužan tumačiti tako da „podrazumijeva neopravdane troškove ili napor”, a svaki izraz „praktično” tako da znači „moguće bez neopravdanih troškova i napora”.
                     
                  
                        54.G
                     
                     
                        Ako ne primjenjuje MSFI 14 Vremenska razgraničenja, subjekt je pri primjeni točke 11.(b) na vremenska razgraničenja dužan i dalje upućivati na definicije, kriterije za priznavanje i koncepte mjerenja iz Okvira za sastavljanje i prezentiranje financijskih izvještaja*, umjesto na one iz Koncepcijskog okvira, i razmotriti njihovu primjenu. Vremensko razgraničenje stanje je svakog rashoda (ili prihoda) koje se ne priznaje kao imovina ili obveza u skladu s drugim primjenjivim MSFI-jevima, ali ga regulator cijena uključuje, ili se očekuje da će ga uključiti, prilikom utvrđivanja cijene ili cijena koje se mogu zaračunati kupcima. Regulator cijena tijelo je koje je zakonom ili propisom ovlašteno za utvrđivanje cijena ili raspona cijena koji su za subjekt obvezujući. Regulator cijena može biti tijelo treće strane ili sa subjektom povezane osobe, uključujući upravni odbor samoga subjekta, ako je to tijelo na temelju zakona ili propisa dužno utvrđivati cijene u interesu kupaca i radi sveukupne financijske održivosti subjekta.
                     
                  
                        *
                     
                     
                        Upućivanje na IASC-ov Okvir za sastavljanje i prezentiranje financijskih izvještaja koji je Odbor usvojio 2001.
                     
                  
               Izmjene MRS-a 34 Financijsko izvještavanje za razdoblja tijekom godine
               
            
            Izmjenjuju se točke 31. i 33. i dodaje se točka 58. U točki 31. bilješka uz (Okvir) briše se.
            
               Iste računovodstvene politike kao godišnje
            
            ...
            
                        31.
                     
                     
                        Prema Koncepcijskom okviru za financijsko izvještavanje (Koncepcijski okvir), priznavanje je proces uvrštavanja u izvještaj o financijskom položaju ili izvještaj o financijskom rezultatu stavki koje zadovoljavaju definiciju nekog elementa financijskih izvještaja. Definicije imovine, obveza, prihoda i rashoda od ključne su važnosti za priznavanje na kraju godišnjeg razdoblja financijskog izvještavanja i razdoblja izvještavanja tijekom godine.
                        ...
                     
                  
                        33.
                     
                     
                        Bitno je obilježje prihoda i rashoda da su s njima povezani priljevi i odljevi imovine i obveza već nastali. Ako su ti priljevi i odljevi već nastali, odnosni se prihodi i rashodi priznaju; u protivnome se ne priznaju. U Koncepcijskom okviru nije dopušteno priznavanje stavki u bilanci koje ne zadovoljavaju definiciju imovine ili obveza.
                        ...
                     
                  Datum stupanja na snagu
            ...
            
                        58.
                     
                     
                        
                           Izmjenama upućivanja na Koncepcijski okvir u Međunarodnim standardima financijskog izvještavanja objavljenima 2018. izmijenjene su točke 31. i 33. Subjekt te izmjene primjenjuje za godišnja razdoblja koja započinju na dan ili nakon 1. siječnja 2020. Ranija primjena dopuštena je ako subjekt u isto vrijeme primjenjuje sve druge izmjene uvedene Izmjenama upućivanja na Koncepcijski okvir u Međunarodnim standardima financijskog izvještavanja. Subjekt te izmjene MRS-a 34 primjenjuje retroaktivno u skladu s MRS-om 8 Računovodstvene politike, promjene računovodstvenih procjena i pogreške. Međutim, ako utvrdi da retroaktivna primjena ne bi bila praktična ili da bi podrazumijevala neopravdane troškove ili napor, subjekt izmjene MRS-a 34 primjenjuje pozivanjem na točke 43.–45.ovog standarda i točke 23.–28., 50.–53. i 54.F MRS-a 8.
                     
                  
               Izmjena MRS-a 37 Rezerviranja, nepredviđene obveze i nepredviđena imovina
               
            
            U točki 10. dodaje se bilješka uz definiciju obveze.
            
                        *
                     
                     
                        Definicija obveze u ovom standardu nije revidirana nakon što je revidirana u Koncepcijskom okviru za financijsko izvještavanje objavljenom 2018.
                     
                  
               Izmjena MRS-a 38 Nematerijalna imovina
               
            
            U točki 8. dodaje se bilješka uz definiciju imovine.
            
                        *
                     
                     
                        Definicija imovine u ovom standardu nije revidirana nakon što je revidirana u Koncepcijskom okviru za financijsko izvještavanje objavljenom 2018.
                     
                  
               Izmjena OTMSFI tumačenja 12 Sporazumi o koncesijama za usluge
               
            
            Izmijenjena je bilješka uz Okvir za sastavljanje i prezentiranje financijskih izvještaja, u odjeljku Reference.
            
                        *
                     
                     
                        Upućivanje na IASC-ov Okvir za sastavljanje i prezentiranje financijskih izvještaja koji je Odbor usvojio 2001. i bio je na snazi kada je tumačenje sastavljeno.
                     
                  
               Izmjena OTMSFI tumačenja 19 Podmirenje financijskih obveza vlasničkim instrumentima
               
            
            Izmijenjena je bilješka uz Okvir za sastavljanje i prezentiranje financijskih izvještaja, u odjeljku Reference.
            
                        *
                     
                     
                        Upućivanje na IASC-ov Okvir za sastavljanje i prezentiranje financijskih izvještaja koji je Odbor usvojio 2001. i bio je na snazi kada je tumačenje sastavljeno.
                     
                  
               Izmjena OTMSFI tumačenja 19 Troškovi uklanjanja otkrivke u proizvodnoj fazi površinskog kopa
               
            
            Dodaje se bilješka uz Koncepcijski okvir za financijsko izvještavanje, u odjeljku Reference.
            
                        *
                     
                     
                        Upućivanje na Koncepcijski okvir za financijsko izvještavanje koji je objavljen 2010. i bio je na snazi kada je tumačenje sastavljeno.
                     
                  
               Izmjena OTMSFI tumačenja 22 Transakcije u stranoj valuti i predujam
               
            
            Dodaje se bilješka uz Koncepcijski okvir za financijsko izvještavanje, u odjeljku Reference.
            
                        *
                     
                     
                        Upućivanje na Koncepcijski okvir za financijsko izvještavanje koji je objavljen 2010. i bio je na snazi kada je tumačenje sastavljeno.
                     
                  
               Izmjene SIC tumačenja 32 Nematerijalna imovina — troškovi internetskih stranica
               
            
            Izmjenjuje se točka 5. i briše se bilješka uz Okvir u točki 5. Dodaje se nova točka na kraju odjeljka ispod naslova „Datum stupanja na snagu”.
            Predmet
            ...
            
                        5.
                     
                     
                        Ovo se tumačenje ne primjenjuje na izdatke za nabavu, razvoj i funkcioniranje strojne opreme (npr. web-poslužitelji, pripremni poslužitelji, proizvodni poslužitelji i internetski priključci) za internetske stranice. Ti se izdaci obračunavaju u skladu s MRS-om 16. Osim toga, izdaci subjekta prema davatelju internetskih usluga za usluge smještaja i održavanja subjektovih internetskih stranica priznaju se kao rashodi u skladu s točkom 1.88. MRS-a 1 i Koncepcijskim okvirom za financijsko izvještavanje, po primitku usluge.
                        ...
                     
                  Datum stupanja na snagu
            ...
            
               Izmjenama upućivanja na Koncepcijski okvir u Međunarodnim standardima financijskog izvještavanja objavljenima 2018. izmijenjena je točka 5. Subjekt tu izmjenu primjenjuje na godišnja razdoblja koja započinju na dan ili nakon 1. siječnja 2020. Ranija primjena dopuštena je ako subjekt u isto vrijeme primjenjuje sve druge izmjene uvedene Izmjenama upućivanja na Koncepcijski okvir u Međunarodnim standardima financijskog izvještavanja. Subjekt te izmjene SIC-a 32 primjenjuje retroaktivno u skladu s MRS-om 8 Računovodstvene politike, promjene računovodstvenih procjena i pogreške. Međutim, ako utvrdi da retroaktivna primjena ne bi bila praktična ili da bi podrazumijevala neopravdane troškove ili napor, subjekt izmjene SIC-a 32 primjenjuje upućivanjem na točke 23.–28., 50.–53. i 54.F MRS-a 8.